LT Europos Sąjungos oficialusis leidinys C 72/20

Pakeitimo paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2010/C 72/10

Šis paskelbimas suteikia teisę užprotestuoti pakeitimo paraišką pagal Tarybos reglamento (EB) Nr. 510/2006 (1) 7 straipsnį. Pranešimai apie prieštaravimus turi būti perduoti Komisijai per šešis mėnesius nuo šio paskelbimo datos.

PAKEITIMO PARAIŠKA

TARYBOS REGLAMENTAS (EB) Nr. 510/2006

Pakeitimo paraiška pagal 9 straipsnį

„PROSCIUTTO DI MODENA“

EB Nr.: IT-PDO-0217-0066-21.08.2007

SGN ( ) KVN ( X )

1. Produkto specifikacijos dalis, kurioje padaryta pakeitimų:

—  Produkto pavadinimas —  Produkto aprašymas —  Geografinė vietovė —  Kilmės įrodymas — Gamybos būdas —  Ryšys su geografine vietove —  Ženklinimas etiketėmis — Nacionaliniai reikalavimai —  Kita [nurodyti]

2. Pakeitimo (-ų) rūšis:

—  Bendrojo dokumento ar santraukos pakeitimas — Įregistruotos SKVN ar SGN specifikacijos, kurios bendrasis dokumentas ar santrauka nepaskelbti, pakeitimai —  Specifikacijos pakeitimas, dėl kurio bendrojo dokumento keisti nereikia (Reglamento (EB) Nr. 510/2006 9 straipsnio 3 dalis) —  Laikini specifikacijos pakeitimai dėl valdžios institucijų nustatytų privalomų sanitarijos ar fitosanitarijos priemonių (Reglamento (EB) Nr. 510/2006 9 straipsnio 4 dalis)

3. Pakeitimas (-ai):

3.1. Gamybos būdas:

Padidintas drėgnis: jis turi būti ne mažesnis kaip 59 % ir ne didesnis kaip 63,5 %, o ne 50 %–61 % intervale.

Šį rodiklį pakeisti tapo būtina, pastaraisiais metais į Italijos sunkiųjų kiaulių auginimą palaipsniui įtraukus technologiją, dėl kurios kaip ir dėl augimo per dieną rodiklių didėjimo (apie 160 kg sveriančios kiaulės dabar užauginamos per 9 mėnesius) padarytas didelis poveikis maistinėms mėsos savybėms, dėl to neabejotinai labiausiai pakito drėgnio rodiklis. Dėl spartus augimo greičio didėjimo padidėja mėsos riebumas ir tuo pačiu – drėgnis. Dėl šios priežasties brandinant gaminį prarandama daugiau svorio, gaminys tampa minkštesnis, kaip būdinga Prosciutto di Modena kumpiui.

C dalyje gyvulių augintojams nustatytas terminas kiekvienos kiaulės užpakalinę šlaunį paženklinti nenutrinama žyma sutrumpintas 15 dienų (nuo keturiasdešimt penkių iki trisdešimt), siekiant užtikrinti gyvūnų gerovę reglamentuojančių teisės aktų laikymąsi.

Trumpiausia gaminio brandinimo trukmė pailginta nuo 12 iki 14 mėnesių, ji gali būti pailginta nuo 10 iki 12 mėnesių, jei tai vienodos siuntos, kuriose pradinis dydis mažesnis kaip 13 kg (anksčiau 12 kg). Šio pakeitimo prireikė, nes patirtis parodė, kad gaminį reikia brandinti ilgiau, kad jo savybės atitiktų specifikaciją.

3.2. Nacionaliniai reikalavimai:

Be to, iš dalies pakeista G dalis: į ją įtraukti pagrindiniai duomenys, pagal kuriuos galima užtikrinti gaminio kilmę.

Iš specifikacijos tai pat išbrauktos nuorodos apie grupės atliekamą kontrolę.

BENDRASIS DOKUMENTAS

TARYBOS REGLAMENTAS (EB) Nr. 510/2006

„PROSCIUTTO DI MODENA“

EB Nr.: IT-PDO-0217-0066-21.08.2007

SGN ( ) KVN ( X )

1. Pavadinimas:

Prosciutto di Modena

2. Valstybė narė arba trečioji šalis:

Italija

3. Žemės ūkio produkto arba maisto produkto aprašymas:

3.1. Produkto rūšis (III priedas):

1.2 klasė. Mėsos produktai

3.2. Produkto, kuriam taikomas 1 punkte nurodytas pavadinimas, aprašymas:

Saugoma kilmės vietos nuoroda taikoma žaliam brandintam kumpiui. Kumpis kriaušės formos, be kulniuko, paruoštas pašalinus riebalų perteklių apipjaustant ir pašalinant dalį odos bei paviršinių riebalų. Prapjovus – ryškiai raudonos spalvos. Skonis malonus ir nesūrus. Kvapas malonus, salsvas, bet stiprus, taip pat atlikus tyrimus su adata. Atitinka tikslius analizės kriterijus: drėgnis – nuo 59 % iki 63,5 %; natrio chlorido – nuo 4,5 % iki 6,7 %; baltymų skilimo (proteolizės) indeksas – nuo 21 % iki 31 %. Nepjaustyto kumpio svoris – nuo aštuonių iki dešimties kilogramų, bet ne mažesnis kaip septyni kilogramai.

3.3. Žaliavos (tik perdirbtiems produktams):

Kumpis ruošiamas iš dešimtyje šalies regionų – Emilijos–Romanijos, Veneto, Lombardijos, Pjemonto, Molizės, Umbrijos, Toskanos, Markės, Abruco ir Lacijo – atvestų, išaugintų ir paskerstų kiaulių šlaunų.

Leidžiama naudoti tradicinių Large White bei Landrase grynųjų veislių ir iš jų išvestų veislių, taip pat pagerintų veislių, įtrauktų į Italijos gyvulių kilmės knygą, gyvulių mėsą. Taip pat leidžiama naudoti iš Duroc veislės išvestų ir pagerintų, iš jos išvestų, veislių, įtrauktų į Italijos gyvulių kilmės knygą, gyvulių mėsą.

Be to, leidžiama naudoti kitų veislių, mišrūnų ir hibridų gyvulių mėsą, jei tos veislės išvestos pagal selekcijos arba kryžminimo programą, įgyvendintą laikantis tikslų, suderinamų su Italijos gyvulių kilmės knygos tikslais, susijusiais su sunkiųjų kiaulių auginimu.

3.4. Pašarai (taikoma tik gyvūninės kilmės produktams):

Reikia laikytis išsamių pašarų pateikimo ir sudėties taisyklių, ypač skatinti 4 punkte nurodytoje auginimo geografinėje vietovėje išaugintų pašarų naudojimą. Kiaulių pašarai sudaryti iš dviejų dalių: didžioji dalis – grūdinės kultūros (kukurūzai, miežiai, avižos ir pan.) ir sūrių gamybos subproduktai (išrūgos, varškė, pasukos). Pageidautina, kad pašaras iš grūdų būtų pateikiamas skystas (jovalas arba košė) ir laikantis tradicijų būtų pridėta išrūgų.

3.5. Specialūs gamybos veiksmai, atliktini nustatytoje geografinėje vietovėje:

Prosciutto di Modena kumpio gamybos etapai turi vykti 4 punkte nurodytoje vietovėje, siekiant užtikrinti gaminio atsekamumą ir kontrolę.

3.6. Specialios pjaustymo, trynimo, pakavimo ir kt. taisyklės:

—

3.7. Specialios ženklinimo etiketėmis taisyklės:

Ant Prosciutto di Modena kumpio odos kontrolės įstaiga deda nuolatinę žymą.

Nepjaustyto ir neiškaulinto Prosciutto di Modena etiketėje turi būti nurodytas pavadinimas Prosciutto di Modena ir užrašas denominazione di origine protetta. Nepjaustyto neiškaulinto arba griežinėliais pjaustyto Prosciutto di Modena kumpio etiketėje taip pat turi būti nurodyta gamybos data, kuri sutampa su kumpio ruošimo pradžios data, jei spaude arba išdegintoje žymoje jos nesimato, ir siuntos numeris.

Su saugoma kilmės vietos nuoroda draudžiama naudoti apibūdinimus classico (klasikinis), autentico (autentiškas), extra, super ar kitokius apibūdinimus, žodžius ar nuorodas, išskyrus žodį disossato (be kaulų), taip pat kitus aiškiai nenumatytus užrašus, nebent pagal kitus teisės aktus to reikalaujama, šie draudimai tai pat galioja Prosciutto di Modena reklamai ir populiarinimui, nesvarbu kokia forma ir kokiomis aplinkybėmis jie daromi.

4. Glaustas Geografinės vietovės apibrėžimas:

Prosciutto di Modena gaminamas tik apie Panaro upės reljefo ir vandens baseiną esančių kalvų zonoje ir aplinkiniuose slėniuose, ne aukštesniame kaip 900 m aukštyje virš jūros lygio, tokių komunų teritorijoje: Castelnuovo Rangone, Castelvetro, Spilamberto, San Cesario sul Panaro, Savignano sul Panaro, Vignola, Marano, Guiglia, Zocca, Montese, Maranello, Serramazzoni, Pavullo nel Frignano, Lama Mocogno, Pievepelago, Riolunato, Montecreto, Fanano, Sestola, Gaggio Montanto, Monteveglio, Savigno, Monte San Pietro, Sasso Marconi, Castello di Serravalle, Castel d’Aiano, Bazzano, Zola Predosa, Bibbiano, San Polo d’Enza, Quattro Castella, Canossa (autrefois Ciano d’Enza), Viano, Castelnuovo Monti. Gyvuliai auginami ir skerdžiami tik ribotoje Emilijos–Romanijos, Veneto, Lombardijos, Pjemonto, Molizės, Umbrijos, Toskanos, Markės, Abruco ir Lacijo regionų teritorijoje.

5. Ryšys su geografine vietove:

5.1. Geografinės vietovės ypatumai:

Panaro upės reljefo ir vandens baseine esančių kalvų mikrozona yra viena iš retų kumpiui gaminti palankių zonų, nes ją apsaugo Toskanos ir Emilijos teritorijose esanti Apeninų dalis ir dėl to susidaro optimalus mikroklimatas kumpiui ruošti. Kadangi vietovė yra kalnų papėdėje, joje gausu tipinės augalijos, Panaro upė ir jos intakai drėkina vietovę, tai sukuria puikų sausą ir šiek tiek vėjuotą klimatą. Gamybos zona, kuri neatsitiktinai atitinka griežtai apibrėžtą geografinę vietovę ir nėra nustatyta teisės nuostatomis, sustiprina ilgainiui nusistovėjusį gamybos sistemos ir aplinkos ryšį: kumpiui brandinti būtina gera sanitarinė aplinka, taip pat labai svarbu, kad dėl kumpio gamybos sistemų šios higienos sąlygos nepablogėtų.

5.2. Produkto ypatumai:

Be gaminio aprašyme paminėtų savybių Prosciutto di Modena dar pasižymi tokiomis ypatybėmis:

— didesnė dalis be odos, dėl to druska lengviau įsismelkia ir taip gaminys įgyja jam būdingą skonį;

— drėgnis – nuo 59 % iki 63 %;

— druskos – nuo 4,5 % iki 6,7 %;

— baltymų skilimo (proteolizės) indeksas – nuo 21 % iki 31 %.

Dėl pastarojo rodiklio gaminys ypač tinka tiems kurie laikosi baltymų dietos, jis tuo pat metu lengvai virškinamas, o dėl mineralų ir vitaminų ir mažo cholesterolio kiekio Prosciutto di Modena kumpis, pašalinus riebalus, yra idealus gaminys tiems, kurie laikosi mažai riebalų turinčio maisto dietos, bendrai šis gaminys puikus riebalų ir baltymų pusiausvyros požiūriu.

5.3. Priežastinis geografinės vietovės ir produktui būdingos savybės ar ypatybių (SKVN atveju) arba produktui būdingos savybės, gero vardo ar kitų ypatybių (SGN atveju) ryšys:

Gaminiui specifiškumą suteikiantys gamybos kriterijai, dėl kurių suteikiama kilmės vietos nuoroda, labai susiję su aplinkos sąlygomis ir gamtos bei žmogiškaisiais veiksniais: žaliavos savybės labai susijusios su apibrėžta geografine makrozona dėl istorinės, ekonominės jos raidos ir dėl žemdirbystės tradicijų. Prosciutto di Modena gamyba ir žemdirbystės tradicijų poveikio pagrindimas susijęs su geomorfologinėmis ir mikroklimatinėmis apibrėžtos mikrozonos sąlygomis. Dėl šių specifinių sąlygų buvo imtasi žaliavos suvienodinimo ir gaminio ruošimo proceso, ir įtvirtintas glaudžiai su geografinės vietovės socialine ir ekonomine raida susijęs pavadinimas. Minėtai raidai būdingi šie unikalūs aspektai: apibrėžtoje makrozonoje nuo etruskų laikų centrinei ir šiaurinei Italijos zonai būdingų vietinių veislių raida buvo susijusi su grūdinių kultūrų auginimo ir pieno perdirbimo, kurie lėmė kiaulių mitybos sistemą, raida. Dėl tokios veiklos krypties žaliava įgijo konkrečias savybes ir susiformavo gamybos pakraipa: sunkiųjų kiaulių auginimas ir skerdimas, joms esant didesnio amžiaus. Taigi brandinto kumpio gamyba palaipsniui natūraliai tapo atskira gamybos šaka, nuo senų laikų sukoncentruota retose kumpiui gaminti palankiose zonose, dėl to, kad pastarosioms būdingos ypatingos aplinkos sąlygos, ir ilgainiui tos zonos kartu veikiant ir žmogiškajam veiksniui tapo specializuotomis zonomis.

Gaminio istorija labai sena ir jo kilmės zonoje pagrįsta gausiais dokumentais, siekiančiais bronzos amžių, kai gyvulių auginimas suintensyvėjo ir kai buvo atrasta druska (natrio chloridas), istoriniu ir ekonominiu požiūriu mėsos konservavimą druska pradėjo keltai, o vėliau metodas ištobulintas romėniškuoju laikotarpiu.

Gaminio kilmė taip pat nuo priešindustrinio laikotarpio gausiai pagrįsta istoriniais duomenimis, susijusiais su kilmės vieta, nes šis gaminys dėl ypatingų klimato sąlygų tapo tipiškos visam Po upės slėniui būdingos kaimo kultūros, susikoncentravusios kalvose aplink Panaro upės reljefo ir vandens baseiną (Toskanos–Emilijos teritorijose esančioje Apeninų dalyje) raidos vaisiumi.

Nuoroda į paskelbtą specifikaciją:

Konsoliduotą specifikacijos redakciją galima rasti interneto svetainėje:

— adresu: http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg arba

— tiesiogiai žemės ūkio, maisto ir miškininkystės ministerijos puslapyje (http://www.politicheagricole.it): paspausti rubriką Prodotti di Qualità (kairėje ekrano pusėje), paskui – Disciplinari di Produzione all’esame dell’UE [regolamento (CE) n. 510/2006].

(1) OL L 93, 2006 3 31, p. 12.